Harri Holkeri

Harri Hermanni HOLKERI (naskiĝis la 6-a de januaro 1937, mortis la 7-a de aŭgusto 2011) estis finna politikisto. Li estis prezidanto de sia partio Nacia Koalicio 1971–1979, ĉefministro en 1987–1991 kaj estrarano en centra banko de sia lando. Li estis Prezidanto de 55-a Ĝenerala Asembleo de Unuiĝintaj Nacioj. Poste Holkeri agis en pactraktadaj taskoj. Kiel prezidanto de Nacia Koalicio al liaj plej grandaj atingoj apartenas, ke li normaligis rilatojn inter Nacia Koalicio kaj longtempa prezidanto Urho Kekkonen. Holkeri ricevis honorigon (Ordeno de la Brita Imperio) el reĝino Elizabeto la 2-a.

Kategorio:Finnaj politikistoj
Kategorio:Prezidantoj de Ĝenerala Asembleo de Unuiĝintaj Nacioj